**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2022 m. balandžio 20 d. Nr. ADM-236

Klaipėda

Posėdis vyko 2022-04-08 13.00-14.40 val.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja (vertinimą atliko savarankiškai);

pirmininko pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Egidijus Bacevičius, Klaipėdos universiteto darbuotojas, biologas;

Marija Kalendė, Klaipėdos bendruomenių asociacijos valdybos narė;

Liudvika Kuzminčiūtė, asociacijos „Klaipėdos žalieji“ pirmininkė;

doc. dr. Rita Nekrošienė, želdinių ekspertė;

Gediminas Pocius, Klaipėdos miesto savivaldybės administracijos Statybos leidimų ir statinių priežiūros skyriaus vedėjas;

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė;

DARBOTVARKĖ.

1. Dėl želdinių būklės vertinimo ir tvarkymo perspektyvų prie H. Manto ir S. Daukanto g. sankryžos (ties H. Manto g. 30);
2. Dėl savivaldybės saugomo ąžuolo apsaugos statybų metu (J. Janonio g. 3);
3. Dėl želdinių būklės vertinimo prie Kooperacijos g. 3a (vakarinė pusė);
4. Dėl pasiūlymų objektus skelbti gamtos paveldo objektais.
5. SVARSTYTA. Dėl želdinių būklės vertinimo ir tvarkymo perspektyvų prie H. Manto ir S. Daukanto g. sankryžos (ties H. Manto g. 30);

Atsižvelgdama į Komisijos narės L. Kuzminčiūtės prašymą Komisija įvertino nurodytų želdinių būklę ir perspektyvas.

Kazokinių kadagių masyvas centrinėje želdyno dalyje yra geros būklės, todėl Komisijos nariai vienbalsiai nesutiko jų šalinti.

Kazokiniai kadagiai augantys ties siena su H. Manto g. 30 namu ir vidiniu kiemu yra blogos būklės, džiūstantys, neišvaizdūs, gadinantys bendrą estetinį vaizdą. Tunbergo raugerškiai negenėti, dalis atrodo skurstantys dėl spelgimo ir senų šakų nepašalinimo. Komisija siūlo šioje dalyje pašalinti kazokinius kadagius, o Tunbergo raugerškius intensyviai nugenėti. Krūmams nesugebėjus atsinaujinti, siūlomas pašalinimas ir naujų sodinimas. E. Valiūnienė sako, kad naujų krūmų sodinimas būtų efektyvesnis ir mažiau laiko sąnaudų reikalaujantis tvarkymo būdas.

IŠVADA:

1. centriniame želdyne kazokinius kadagius palikti.
2. prie H. Manto g. 30 pastato ir vidinio kiemo sienos kazokinius kadagius pašalinti. Tunbergo raugerškius intensyviai genėti.
3. SVARSTYTA. Dėl savivaldybės saugomo ąžuolo apsaugos statybų metu (J. Janonio g. 3).

Atsižvelgdama į prašymą (reg. Nr. RS7-1279) Komisija įvertino numatomus projektinius sprendinius Klaipėdos miesto savivaldybės tarybos 2006 m. vasario 23 d. sprendimu Nr. T2-49 paskelbto Klaipėdos miesto savivaldybės saugomu botaninio paveldo objektu – Plačiašakio ąžuolo apsaugos ir buferinėje zonoje.

Rengiant administracinės paskirties pastato rekonstravimo į daugiabutį gyvenamąjį namą Klaipėdos m., Pievų Tako g. 36a, projektą, numatyta 2-2,5 metro mūrinę tinkuotą tvorą, esančią ~30 cm atstumu nuo Plačiašakio ąžuolo kamieno demontuoti. Taip pat buvo siūlomas sprendinys atsisakyti tvoros demontavimo dėl galimo šaknyno pažeidimo, tačiau jau dabar pastebima, kad pamatinėje ąžuolo dalyje šaknys jau yra sugadinusios šią mūrinę tvorą. G. Pocius siūlo rankiniu būdu išardyti šią tvorą, kurią pamatinėje ąžuolo dalyje esančios šaknys nebus sužalotos, nes yra „apėjusios“ tvorą. Taip būtų pagerintas vizualinis Plačiašakio ąžuolo vaizdas. Projektuotojai nurodo, kad įrengti naują tvorą reikalauja teisės aktai. Vadovaujantis Lietuvos Respublikos aplinkos ministro 2003 m. gruodžio 24 d. įsakymu Nr. 705 (aktuali redakcija nuo 2019-01-09) patvirtinto Statybos techninio reglamento STR 2.02.01:2004 Gyvenamieji pastatai 178 punkto 1 dalimi reikalaujama, kad gyvenamojo pastato sklypo ribos turi būti žymimos aptvarais (tvoromis), reljefo elementais, želdiniais ar kitaip, todėl siūlome ieškoti kitų tinkamų variantų sklypo riboms pažymėti, o neradus optimalesnio, įrengti tvorą, saugiu atstumu nuo ąžuolo kamieno, vietas stulpeliams parenkant atsakingai, kad nebūtų pažeistos ąžuolo šaknys.

Asfaltbetonio likučius taip pat reikėtų šalinti rankiniu būdu (t. y. be sunkiasvorės technikos pagalbos), kuo mažiau trypiant ir taip suslėgtą gruntą. Taip būtų pagerinamos ąžuolo augimo sąlygos.

Projekte numatoma vietoj demontuotos asfaltbetonio dangos įrengti veją sutvirtintą HDPE koriu. Komisija įvertinus projekte numatytą žolės korio įrengimo technologiją, t. y. kad bus kasama daugiau kaip 50 cm į gylį ir įrengiami pagrindai žolės koriui, nesutinka, kad tokia danga atsirastų po šiuo ąžuolu. Siūloma žolės korį naudoti tik tose sklypo vietose, kuriose reikalingas minimalus būtinasis privažiavimas prie pastato gaisro atveju. Po ąžuolo laja ir kitose vietose, kur toks žolės korys nėra būtinas, projekte numatyti tik žolinę dangą. Pastebima, kad šio ąžuolo laja pakankamai žemai išsidėsčiusi, todėl net fiziškai transporto priemonės ten nepravažiuos.

IŠVADA:

* + - 1. po ąžuolo laja neleisti įrengti žolės korio;
			2. rekomenduoti neįrengti žolės korio kitose tam nebūtinose vietose;
			3. neprieštarauti mūrinės tvoros griovimui ir asfaltbetonio pašalinimui rankiniu būdu;
			4. siūlyti ieškoti alternatyvių sklypo ribų žymėjimo būdų;
			5. pranešti Klaipėdos miesto savivaldybės Aplinkosaugos skyriui apie darbų pradžia Plačiašakio ąžuolo teritorijoje ir jo buferinėje zonoje.
1. SVARSTYTA. Dėl želdinių būklės vertinimo prie Kooperacijos g. 3a (vakarinė pusė).

Atsižvelgdama į prašymą (reg. Nr. R1-1956) Komisija įvertino prašomus kirsti želdinius prie sklypo adresu Kooperacijos g. 3a (vakarinėje pusėje). Pagal detalųjį teritorijos planą šioje vietoje numatomas atskirasis želdynas, medžiai rodomi kaip išsaugomi. Dvi eglės (Ø 24, 22 cm) yra patenkinamos būklės, kurios dėl tankaus augimo yra praradusios dalį lajos. Jos auga greta neįregistruoto statinio, kuris detaliuoju planu nurodomas kaip griaunamas. Beržai (Ø 47+40, 46 cm) yra patenkinamos būklės su mechaniniais kamienų pažeidimais. Visi beržai yra labai aukšti, lajos praeityje sukeltos labai aukštai, siekiant tik padidinti patalpų insoliacijos lygį, nekreipiant dėmesį į želdinių stabilumo problemas atsirasiančias laike. Anot R. Nekrošienės dvikamienio beržo priemelmyje galimai yra besiformuojanti nedidelis puvinys. Komisijos nariai rekomenduoja stebėti želdinius, esant pakitimams – kreiptis pakartotinai.

Komisijos nariai vienbalsiai balsavo prieš želdinių šalinimą.

IŠVADA:  neleisti kirsti 2 eglių ir 3 beržų.

1. SVARSTYTA. Dėl pasiūlymų objektus skelbti gamtos paveldo objektais.

Komisijos nariai buvo užklausti ar jiems yra žinoma botaninių objektų Klaipėdos miesto savivaldybėje, kurie gali būti skelbiami saugomais savivaldybės.

L. Kuzminčiūtė pasiteiravo ar Skulptūrų parko ąžuolų alėja galėtų būti paskelta saugoma.

E. Bacevičius siūlo įtraukti Aulaukio dvaro juodalksnius (Dragūnų g.); Karalių giraitės ąžuolus (du medžiai) Kretingos g. 62; 2 ąžuolai Ąžuolyno parke; brandžių medžių grupė prie Balsio menų gimnazijos; paprastuosius kaštonus, klevus ir uosius (Luizės gimnazijos kiemas) Puodžių g. 1; paprastąjį ąžuolą (Medžiotojų ir Kalvos g. sankryža, I. Kanto g. 7, Jūreivystės aukštosios mokyklos teritorijoja), paprastąjį buką prie Žaliakalnio gimnazijose laiptų, o gretimais mažalapes liepas ir kalninę guobą; paprastąjį buką raudonlapė atmaina (savivaldybės vid. kiemelis); Kopgalio ir Smiltynės baltąsias tuopas, paprastąjį buką žalialapė ir raudonlapė atmaina, paprastuosius ąžuolus, paprastuosius klevus (<150 metų amžiaus - gražiai nuaugę). E. Bacevičius mano, kad atskirai reiktų įtraukti ar išskirti Girulių medžius senolius ir gamtos vertybes.

Taip pat siūlo išskirti „Klaipėdos proginius želdinius ir vardinius medžius“ (istorinius ir šių dienų), kurių mieste yra apie 60, išskirti ne tik medžius kaip gamtos paminklus bet ir aplinkinius vertingus vietovaizdžius.

L. Kuzminčiūtė abejoja, kad visus vardinius ir proginius medžius reikia skelbti savivaldybės saugomais, bet siūlo geriau išviešinti informaciją, ją kaupti. Taip pat pritaria aplinkinių vertingų vietovaizdžių skelbimui saugotinais.

M. Šeputienė siūlo į sąrašą įtraukti ąžuolą Kūlių vartų g. skvere (prie Kūlių g. 3); ąžuolą prie Špichuto dvaro parko; kaštoną Minijos g. (prie Storosios liepos); ąžuolą Tilžės g. 33 (buvusio dvaro teritorija); ąžuolą H. Manto g. 75-77; ąžuolą Botanikos sode; Pilkąsias tuopas (Danės skv.).

Kitame Komisijos posėdyje reikia įvertinanti kiekvieno iš šių želdinių kiekybinius parametrus, taip pat galimybes saugoti.

IŠVADA:

Kitame Komisijos posėdyje įvertinti gamtos paveldo objektais siūlomų skelbti želdinių kiekybinius parametrus ir galimybes saugoti.

|  |  |
| --- | --- |
| Komisijos pirmininkė | Rasa Jievaitienė |
| Sekretorė  | Martyna Šeputienė |